### Beslutninger

Byrådet kunne ikke tiltræde forslaget i byrådets møde den 18. januar 2023 i overensstemmelse med erklæring fra Børn og Unge-udvalget af 11. januar 2023.

Enhedslisten de Rød-Grønnes og Radikale Venstres byrådsgrupper henholdt sig til det oprindelige forslag.

###

Beslutningsforslag fra EL

Beslutningspunkter

Det indstilles:

At 1) der udarbejdes alternative løsninger til skolehenvisningspolitikken

At 2) disse alternative løsninger drøftes i Børn- og Ungeudvalget med henblik på at afskaffe skolehenvisningspolitikken og skabe et reelt og bæredygtigt alternativ

Hvorfor fremsendes indstillingen?

Enhedslisten ønsker at afskaffe skolehenvisningspolitikken.

Der er et ønske om at ændre skolehenvisningspolitikken:

Se bilag 1 for artikel fra [adresse] ”Høring viser stor utilfredshed: »Børn bør ikke kastes (ind i og) under bussen« ”

Se bilag 2 for artikel fra [adresse] ”Flertal vil afskaffe ordning med busbørn: »De her børn mistrives«”

Hvilken værdi for borgere og samfund?En undersøgelse fra Trygfonden Børneforskningscenter viste i 2020, at de børn, der bliver henvist til en anden skole, kæmper med isolation og mistrivsel og klarer sig markant dårligere i den nationale test i læsning i 8. klasse, at busningsordningern er direkte skadelig for barnet og at tosprogede børn med behov for sprogstøtte klarer sig væsentlig bedre på distriktsskolen.

Hvad igangsættes?MBU udarbejder alternativer til skolehenvisningspolitikken så byrådet kan tage stilling til andre modeller, som et bæredygtigt alternativ til skolehenvisningspolitikken.

På vegne af byrådsgruppe

Grethe Christensen, Enhedslisten

### Sagsforløb

Udvalg: [adresse]

Dato: 12-10-2022

George Jensen:

Fremsendes til Børn og Unge-udvalget til behandling i henhold til beslutning i byrådets møde den 12. oktober 2022.

Udvalg: Børn- og Unge-udvalget

Dato: 07-12-2022

George Jensen:

Punktet genbehandles på næstkommende udvalgsmøde.

Udvalg: Børn- og Unge-udvalget

Dato: 11-01-2023

George Jensen: 3

Lena Frandsen, Elisabeth Clausen, Kirstine Schou, Mille Lauritsen og Maren Sørensen kunne ikke tiltræde forslaget med følgende bemærkning:

”Vi understreger vigtigheden af at fastholde fokus på forældrenes ansvar for, at børnene lærer dansk samt på værdien af en stærk lokal skole med bred opbakning fra forældre og lokalsamfun-det og dygtige medarbejdere og ledere, der er afgørende i børns og familiers hverdag.

Folkeskolen bygger på antagelsen om, at børn og unge dannes og lærer mere, når de mødes af en blandet elevgruppe, og mødet med nogen, der er anderledes end dem selv, bidrager til den demokratiske dannelse.

Et flertal i udvalget mener ikke, at der for nuværende er grundlag for afskaffelse af henvisnings-politikken. Udvalget er enige i, at Magistratsafdelingen for Børn og Unge som svar på forslaget fremsender en indstilling med konkrete tiltag, der beskriver, hvordan vi i [adresse] i højere grad får skoler med en blandet og mangfoldig elevfordeling, og hvor børn er i læring og trivsel. Som en del af sagen præsenteres tiltag, der understøtter, at vi har blandede skoler i [adresse], med henblik på drøftelse i udvalget.

Udvalget opfordrer Magistratsafdelingen for Børn og Unge til at inddrage relevante parter.

Forslaget tiltrædes derfor ikke.

Der er i stedet behov for, at Magistratsafdelingen for Børn og Unge indleder en proces til yderlige-re inddragelse af relevante parter samt politiske drøftelser i udvalget.”

Bent Knudsen og Grethe Christensen tog forbehold.